wannaphong/clean_thaiwikipedia huggingface dataset:
# บิวทีแอนด์เดอะบีสต์
{{กล่องข้อมูล ซิงเกิล 
| Name           = บิวทีแอนด์เดอะบีสต์Beauty and the Beast
| Cover          = 
| Caption        = 
| Artist         = เซลีน ดิออน และ พีโบ ไบรสัน
| from Album     = บิวทีแอนด์เดอะบีสต์ และ เซลีนดิออน| Released       = 30 ธันวาคม พ.ศ. 2534
| Format         = ซีดีซิงเกิล, ซิงเกิลเทป, แผ่นเสียง
| Recorded       = ตุลาคม พ.ศ. 2534 ณ ไรต์แทร็กเรเคิดดิง, เดอะแพลนต์เรเคิดดิงสตูดิโอส์
| Genre          = ป๊อป, บัลลาด
| Length         = 4:04
| Label          = โคลัมเบีย, อีพิก
| Writer         = อลัน เม็นเค็น, โฮวาร์ด แอชแมน
| Producer       = วอลเตอร์ อฟานาซิเอฟฟ์
| Certification  = พลาตตินัม  (ญี่ปุ่น) โกลด์  (สหรัฐอเมริกา) 
| Misc           = 
}}

"บิวทีแอนด์เดอะบีสต์"  เป็นบทเพลงที่ชนะเลิศรางวัลอะคาเดมีและเป็นเพลงนำของภาพยนตร์การ์ตูนเรื่อง โฉมงามกับเจ้าชายอสูร และเป็นซิงเกิลแรกของเซลีน ดิออนจากอัลบั้ม เซลีนดิออน'' ซึ่งฉบับการขับร้องในภาพยนตร์เป็นผลงานของแอนเจลา แลนส์บูรีและฉบับขับร้องใหม่ในรายชื่อเครดิตของตอนหลังในภาพยนตร์นั้นเป็นผลงานของเซลีน ดิออนและพีโบ ไบรสัน ซึ่งในฉบับของทั้งสองออกจำหน่ายเมื่อวันที่ 30 ธันวาคม พ.ศ. 2534 ในสหรัฐอเมริกาและในปีถัดไปทั่วโลก 

บทเพลงบัลลาดนี้มีเนื้อหาเกี่ยวกับการพัฒนาความสัมพันธ์ระหว่างเบลลาและเจ้าชายอสูร เป็นผลงานการประพันธ์ของอลัน เม็นเค็นในส่วนของการเรียบเรียงดนตรีและโฮวาร์ด แอชแมนในส่วนของเนื้อเพลง ซึ่งเป็นหนึ่งในเพลงสุดท้ายของแอชแมนก่อนเขาตายด้วยโรคเอดส์ในปี พ.ศ. 2534
# เรือบรรทุกเครื่องบินชั้นยอร์กทาวน์
เรือบรรทุกเครื่องบินชั้นยอร์กทาวน์  เป็นชั้นของเรือบรรทุกเครื่องบินของกองทัพเรือสหรัฐอเมริกา  ตั้งชื่อตามเรือธง คือ ยูเอสเอส ยอร์กทาวน์ (CV-5) ที่เข้าประจำการตั้งแต่ช่วง ค.ศ. 1936 ก่อนสงครามโลกครั้งที่สองไม่นาน

เรือบรรทุกเครื่องบินชั้นยอร์กทาวน์พัฒนามาจาก ยูเอสเอส เรนเจอร์ (CV-4) และเรือบรรทุกเครื่องบินชั้นเล็กซิงตัน ซึ่งดัดแปลงมาจากเรือลาดตระเวนประจัญบาน  เรือบรรทุกเครื่องบินในชั้นนี้มีทั้งสิ้น 3 ลำ คือ ยูเอสเอส ยอร์กทาวน์ (CV-5), ยูเอสเอส เอนเทอร์ไพรซ์ (CV-6) และยูเอสเอส ฮอร์เน็ต (CV-8)  ทั้งสามลำมีระวางขับน้ำ 19,800 ตัน  และยังมีเรือ ยูเอสเอส วาสป์ (CV-7) ที่ถูกย่อส่วน ลดระวางขับน้ำเหลือเพียง 14,700 ตัน เพื่อให้กองทัพเรือสหรัฐมีกำลังรบรวมเหลือเพียง 135,000 ตัน เป็นไปตามสนธิสัญญาวอชิงตัน http://www.ibiblio.org/pha/pre-war/1922/nav_lim.html

  วางกระดูกงู  ปล่อยลงน้ำ  ประจำการ  ปลดประจำการ  สถานะ ยูเอสเอส ยอร์กทาวน์ (CV-5) พฤษภาคม 1934  เมษายน 1936  กันยายน 1937  - อัปปางในยุทธนาวีที่มิดเวย์ 5 มิถุนายน 1942 ยูเอสเอส เอนเทอร์ไพรซ์ (CV-6) กรกฎาคม 1934  ตุลาคม 1936  พฤษภาคม 1938  กุมภาพันธ์ 1947 แยกชิ้นส่วน ยูเอสเอส ฮอร์เน็ต (CV-8) กันยายน 1939   ธันวาคม 1940  ตุลาคม 1941  - อัปปางในยุทธนาวีเกาะซานตาครูซ 26 ตุลาคม 1942
# หมู่เกาะแอชมอร์และคาร์เทียร์
หมู่เกาะแอชมอร์และคาร์เทียร์  เป็นดินแดนส่วนนอกที่ไร้ผู้คนของประเทศออสเตรเลีย มีเกาะ 2 กลุ่ม ในมหาสมุทรอินเดียตรงปลายสุดของไหล่ทวีป ตั้งอยู่ห่างจากชายฝั่งตะวันตกเฉียงเหนือของออสเตรเลียประมาณ  และทางใต้ของเกาะโรเตของประเทศอินโดนีเซีย 

ชาวอินโดนีเซียเรียกโขดหินแอชมอร์ว่า ปูเลาปาซีร์ (Pulau Pasir) และในภาษาโรเต็นว่า Nusa Solokaek ทั้งสองชื่อมีความหมายเดียวกันว่า "เกาะทราย"
# ซูวา
ซูวา  เป็นเมืองหลวงและเมืองที่ใหญ่ที่สุดของประเทศฟีจี ตั้งอยู่ทางชายฝั่งตะวันออกเฉียงใต้ของเกาะวีตีเลวูในเขตภาคกลาง จังหวัดเรวา ที่เป็นที่ตั้งศูนย์กลางการบริหาร ในปี ค.ศ. 1877 ได้ตั้งซูวาเป็นเมืองหลวงของฟีจี เมื่อสภาพภูมิศาสตร์ของอดีตที่ตั้งอดีตรกรากของชาวยุโรปที่เลวูกาบนเกาะ Ovalau ที่คับแคบเกินไป คณะบริหารของประเทศอาณานิคมได้ย้ายจากเลวูกามายังซูวาในปี ค.ศ. 1882 จากข้อมูลสำมะโนปี 2017 เมืองซูวามีประชากร 93,970 คน ส่วนเขตปริมณฑลมีประชากร 185,913 คน

ภูมิอากาศ
# เอเชียเหนือ
เอเชียเหนือ  หรือเรียกอีกอย่างว่า ไซบีเรีย เป็นภูมิภาคทางเหนือของทวีปเอเชีย ซึ่งกำหนดไว้เป็นพื้นที่ทางภูมิศาสตร์ที่ประกอบด้วยประเทศรัสเซียทางฝั่งเอเชียเพียงอย่างเดียว และประกอบด้วยภูมิภาครัสเซียสามแห่งทางตะวันออกของเทือกเขาอูราล ได้แก่ อูราล ไซบีเรีย และรัสเซียตะวันออกไกล เอเชียเหนือล้อมรอบด้วยมหาสมุทรอาร์กติกไปทางทิศเหนือ ติดกับยุโรปตะวันออกไปทางทิศตะวันตก ติดกับเอเชียกลางและตะวันออกไปทางทิศใต้ และมีมหาสมุทรแปซิฟิกและอเมริกาเหนืออยู่ทางทางทิศตะวันออก ครอบคลุมพื้นที่ 13,100,000 ตารางกิโลเมตร (5,100,000 ตารางไมล์) หรือ 8.8% ของพื้นที่แผ่นดินทั้งหมดของโลก และเป็นอนุภูมิภาคที่ใหญ่ที่สุดของเอเชียตามพื้นที่ แต่ก็มีประชากรน้อยที่สุดด้วย มีประชากรประมาณ 33 ล้านคน คิดเป็นเพียง 0.74% ของประชากรทวีปเอเชีย

คำ ๆ นี้มักไม่ค่อยได้ใช้กันอย่างกว้างขวาง ในบางครั้งเอเชียเหนือจะใช้เรียกส่วนของเอเชียตะวันออก หนังสือ Phillips Illustrated Atlas of the World 1988 แบ่งแยกเอเชียเหนือไว้ว่าเป็นส่วนมากของอดีต ในส่วนตะวันออกของเทือกเขายูรัล
# ผีเสื้อหนอนใบกระท้อน
ผีเสื้อหนอนใบกระท้อน หรือ ผีเสื้อยักษ์  เป็นผีเสื้อที่อยู่ในวงศ์ Saturniidae จัดเป็นผีเสื้อกลางคืนชนิดหนึ่งที่มีขนาดใหญ่ ระยะที่เป็นตัวหนอนกินใบกระท้อน, ฝรั่ง, ขนุน และใบดาหลา ตัวเมียวางไข่บนใบพืชอาหาร

 ชื่อ 
ชื่อสกุลและชื่อชนิดของผีเสื้อหนอนใบกระท้อนนี้ มาจากคำว่า Atlas ที่หมายถึงแอตลาส 1 ในหมู่เทพไททันตามเทพปกรณัมกรีก ซึ่งเป็นเทพที่มีร่างกายใหญ่โตเหมือนยักษ์และที่ทำหน้าที่แบกโลกไว้นั่นเอง

 ลักษณะ 
ลักษณะไข่กลมสีน้ำตาล ขนาดประมาณเท่าเมล็ดถั่วเขียว ระยะฟักไข่ประมาณ 7 วัน เมื่อเป็นตัวหนอนมีปุ่มหนามทั่วตัว ลอกคราบ 5 ครั้ง หนอนวัยที่ 1 ขณะฟักออกจากไข่ ตัวยาวประมาณ 1 เซนติเมตร หนอนวัยที่ 5 ขนาดตัวยาวประมาณ 6 เซนติเมตร ระยะเวลาที่เป็นตัวหนอนประมาณ 1 เดือน ก่อนเตรียมตัวเข้าดักแด้ โดยการถักรังไหมสีน้ำตาลขนาด 3x6 เซนติเมตร หนอนลอกคราบเป็นดักแด้อยู่ในรังไหม ระยะดักแด้ 1-6 เดือน และลอกออกเป็นตัวเต็มวัยประมาณช่วงเดือนกรกฎาคมไปจนถึงปลายปีและถึงต้นปีถัดไป

และเมื่อยังเป็นดักแด้อยู่นั้น จะมีขนาดใหญ่มากจนกระทั่งในไต้หวันได้มีการนำไปทำเป็นกระเป๋าUntamed China with Nigel Marven, สารคดีทางอนิมอลพลาเน็ต. ทางทรูวิชั่นส์: เสาร์ที่ 19 มกราคม 2556

เมื่อโตเต็มวัย มีความยาวจากปลายปีกข้างหนึ่งไปถึงข้างหนึ่งได้ประมาณ 1 ฟุต ลำตัวยาว 4-5 เซนติเมตร
กว้าง 1.5-2 เซนติเมตร ลำตัวและอกคลุมด้วยขนสีน้ำตาลแดง ปีกสีน้ำตาลแดงหรือสีน้ำตาลส้มมีลวดลายโดยเฉพาะบริเวณเกือบกึ่งกลางปีก มีลักษณะบางใสรูปคล้ายใบโพ ซึ่งสามารถมองเห็นทะลุได้ซึ่งไม่ทราบถึงสาเหตุถึงการมี แต่มีการสันนิษฐานว่ามีไว้สำหรับหลอกล่อสัตว์นักล่า ซึ่งอายุในการเป็นตัวเต็มวัยจะมีมีเพียงสั้น ๆ ราว 1-2 สัปดาห์เท่านั้น เนื่องจากมีปากที่กินอาหารไม่ได้ จึงใช้พลังงานจากที่สะสมไว้เมื่อครั้งเป็นหนอน ซึ่งตัวเต็มวัยของผีเสื้อหนอนใบกระท้อนจึงทำเพียงปล่อยฟีโรโมนเพื่อการผสมพันธุ์ วางไข่ และตายลงเท่านั้น 

 ถิ่นที่อยู่ 
พบกระจายได้ทั่วไปในอินเดีย จนถึงภูมิภาคเอเชียตะวันออกเฉียงใต้, อินโดนีเซีย และตอนใต้ของจีน โดยจะพบมากในป่ากระท้อน

 ในประเทศไทย 
ในประเทศไทยได้กลายเป็นข่าวฮือฮาขึ้นมาในวันที่ 26 กุมภาพันธ์ พ.ศ. 2553 ที่อำเภอสัตหีบ จังหวัดชลบุรี เมื่อมีชายคนหนึ่งพบผีเสื้อชนิดนี้มาเกาะกินใบของต้นขนุนหน้าบ้าน ด้วยลำตัวที่มีขนาดใหญ่ ชาวบ้านจึงเชื่อกันว่าเป็นผีเสื้อที่หายาก ใกล้สูญพันธุ์ ซึ่งในความจริงแล้วผีเสื้อชนิดนี้ไม่ได้เป็นผีเสื้อที่หายากแต่ประการใดหนังสือพิมพ์ข่าวสดฉบับที่ 7,030 ประจำวันเสาร์ที่ 27 กุมภาพันธ์ พ.ศ. 2553

 วงจรชีวิต 
 วงจรชีวิต 160px 160px 160px 160px ไข่ หนอน ดักแด้ ตัวเต็มวัย
# เอฟิซัส
เอฟิซัส  เป็นเมืองกรีกโบราณที่ตั้งอยู่ทางฝั่งตะวันตกของอานาโตเลียในจังหวัดอิซมีร์ในประเทศตุรกีปัจจุบัน เอฟิซัสเป็นหนึ่งในสิบสองเมืองของสหพันธ์ไอโอเนีย (Ionian League) ในสมัยกรีกคลาสสิก ในสมัยโรมันเอฟิซัสเป็นเมืองที่ใหญ่เป็นสองของจักรวรรดิโรมันรองจากโรมที่เป็นเมืองหลวงของจักรวรรดิอยู่เป็นเวลานานQuezi: EphesusOklahoma Christian University: Ephesus เอฟิซัสมีประชากรกว่า 250,000 คนในศตวรรษที่ 1 ก่อนคริสต์ศักราชซึ่งเท่ากับทำให้เป็นเมืองที่ใหญ่เป็นสองของโลกในยุคนั้นด้วย

ชื่อเสียงของเมืองมาจากเทวสถานอาร์ทีมิส (สร้างเสร็จราว 550 ปีก่อนคริสต์ศักราช) ซึ่งเป็นหนึ่งในเจ็ดสิ่งมหัศจรรย์ของโลก ตัวเทวสถานถูกทำลายใน ค.ศ. 401 โดยฝูงชนที่นำโดยนักบุญจอห์น คริสซอสตอมJohn Freely, The Western Shores of Turkey: Discovering the Aegean and Mediterranean Coasts, 2004, p. 148. จักรพรรดิคอนสแตนตินที่ 1 ทรงสร้างเมืองขึ้นมาใหม่และทรงสร้างโรงอาบน้ำสาธารณะ ต่อมาใน  ค.ศ. 614 บางส่วนของตัวเมืองก็ถูกทำลายจากแผ่นดินไหว เมื่อความสำคัญทางการค้าขายของเอฟิซัสลดถอยลง อ่าวก็ตื้นเขินขึ้น

ในปัจจุบันศูนย์โบราณคดีของเอฟิซัสตั้งอยู่ราว 3 กิโลเมตรไปทางตะวันตกเฉียงใต้ของตัวเมืองแซ็ลชุค ซากเมืองโบราณของเอฟิซัสเป็นสิ่งที่ดึงดูดนักท่องเที่ยวเป็นอันมาก
# เอเชียนเกมส์ฤดูหนาว 1986
การแข่งขันกีฬาเอเชียนเกมส์ฤดูหนาว 1986 เป็นมหกรรมกีฬาเอเชียนเกมส์ฤดูหนาวครั้งที่ 1 จัดขึ้นที่เมืองซัปโปโระ เกาะฮกไกโด ทางตอนเหนือของ ประเทศญี่ปุ่น จัดขึ้นระหว่างวันที่ 1-8 มีนาคม พ.ศ. 2529 มีประเทศเข้าร่วมการแข่งขัน 7 ประเทศ นักกีฬา 430 คน ใน 7 ชนิดกีฬา

 ประเทศที่เข้าร่วมในการแข่งขัน 
 (เจ้าภาพ)
 
 
 
 
 
 

 สรุปเหรียญการแข่งขัน 

 

 1   29  23  6  58 2   4  5  12  21 3   1  5  12  18 4   1  2  5  8  รวม  35  35  35  105

ประเทศที่ไม่ได้รับเหรียญรางวัล ได้แก่
# ยูเอสเอส แลงลีย์ (CV-1)
thumb|เรือบรรทุกสินค้า ยูเอสเอส จูปิเตอร์ (AV-3)
thumb|ดัดแปลงเป็น เรือบรรทุกเครื่องบินทะเล
ยูเอสเอส แลงลีย์  มีรหัสว่า CV-1 ต่อมาได้เปลี่ยนเป็น AV-3 เป็นเรือบรรทุกเครื่องบินลำแรกของกองทัพเรือสหรัฐอเมริกา  ตั้งชื่อตามชื่อของแซมมวล เพียร์พอนด์ แลงลีย์ นักดาราศาสตร์และนักประดิษฐ์ชาวอเมริกัน

เดิมเรือลำนี้เป็นเรือบรรทุกสินค้า ชื่อ ยูเอสเอส จูปิเตอร์ (AV-3) ได้รับการดัดแปลงเป็นเรือบรรทุกเครื่องบินในปี ค.ศ. 1920  และได้รับการดัดแปลงอีกครั้งในปี ค.ศ. 1936 เพื่อใช้บรรทุกเครื่องบินทะเล พร้อมกับเปลี่ยนรหัสเป็น AV-3 ออกปฏิบัติการในสงครามมหาสมุทรแปซิฟิกในระหว่างสงครามโลกครั้งที่สอง

ยูเอสเอส แลงลีย์ (AV-3) ถูกโจมตีโดยเครื่องบินทิ้งระเบิดของกองทัพญี่ปุ่น บริเวณเกาะชวา เมื่อวันที่ 27 กุมภาพันธ์ ค.ศ. 1942 จนเสียหายอย่างหนัก  และอัปปางลงด้วยตอร์ปิโดของเรือประจัญบานฝ่ายเดียวกัน เพื่อป้องกันไม่ให้ทหารญี่ปุ่นเข้ายึดเรือ
# เมโลดิก้า
เมโลดิก้า (Melodiga) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ยกสถานะขึ้นมาจากทีมผลิตเพลง MP1 ในอดีตของทางบริษัท ภายใต้การนำของ ชมพู ฟรุ๊ตตี้ (สุทธิพงษ์ วัฒนจัง) อดีตศิลปินและนักแต่งเพลงชื่อดังของค่าย

 ประวัติ 

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมเพลง MP1 ของชมพู ฟรุ๊ตตี้ ได้เริ่มมีการเปลี่ยนมาใช้ชื่อ Melodiga ในช่วงปลายปี 2545

พ.ศ. 2546 เปิดตัวในฐานะค่ายเพลง เมโลดิก้า อย่างเป็นทางการ พร้อมกับการเปิดตัว 3 วงดนตรีใหม่ ไอ..น้ำ, เดอะแมส และ ซับเทนชั่น

พ.ศ. 2547 ประสบความสำเร็จกับงานเพลงอัลบั้มที่ 2 ของ ไอ..น้ำ ในอัลบั้ม รักคนมีเจ้าของ รวมทั้งอัลบั้มชุด Very Girly ของสี่สาว เกิร์ลลี่ เบอร์รี่ ซึ่งความสำเร็จจากทั้ง 2 อัลบั้มนี้ได้กลายมาเป็นภาพลักษณ์ที่มั่นคงของวงดนตรีทั้ง 2 วงในเวลาต่อมา

พ.ศ. 2548 แจ้งเกิด ฟิล์ม รัฐภูมิ ในฐานะนักร้องซูเปอร์สตาร์ของค่าย ซึ่งต่อมาได้กลายมาเป็นเหมือนสัญลักษณ์ที่จดจำได้ง่ายที่สุดของบริษัท

พ.ศ. 2549 เริ่มทดลองทำงานเพลงในแนวทาง Easy Listening ในโปรเจกต์อัลบั้ม ออล ฟอร์ เมน โปรเจกต์ จากนั้นในช่วงปลายปี ค่ายย่อย ไอดี เร็คคอร์ด ได้ถูกยุบรวมเข้ากับ เมโลดิก้า ทำให้ได้ศิลปินคู่ดูโอสองสาว โฟร์-มด เข้ามาอยู่ในค่าย จึงเริ่มมีแนวคิดที่จะเปิดค่ายเพลงย่อยออกมาเพื่อทำเพลงจับกลุ่มเป้าหมายวัยรุ่นโดยเฉพาะโดยมีสองสาว โฟร์-มด เป็นแกนหลักของค่าย

พ.ศ. 2550 ได้แจ้งเกิดศิลปินอีกมากมาย เช่น อิ๊ป ยุพาพักตร์ , มัดหมี่ พิมดาว , แทค ภรัณยู และอีกมากมาย ในปีเดียวกันได้เปิดตัวค่ายเพลงย่อยสำหรับจับกลุ่มเป้าหมายวัยรุ่นโดยเฉพาะในชื่อ กามิกาเซ่ (Kamikaze) หลังจากนั้น ชมพู สุทธิพงษ์ ได้ก้าวขึ้นรับตำแหน่ง รองกรรมการผู้อำนวยการ สายงานธุรกิจเพลงไทยสากล ของบริษัทอาร์เอส จึงได้มีการเปลี่ยนนโยบายการบริหารโดยยุบรวมค่ายเพลงย่อยทั้งหมดในเวลานั้นเข้ามาอยู่รวมกับ เมโลดิก้า

พ.ศ. 2551 เปลี่ยนชื่อค่าย เมโลดิก้า กลับมาเป็น อาร์เอส มิวสิค เพื่อให้สอดคล้องกับนโยบายที่จะให้เป็นค่ายเพลงส่วนกลางของบริษัท

พ.ศ. 2552 ชมพู สุทธิพงษ์ ลาออกจากบริษัท อาร์เอส ไปอยู่กับ โซนี่ มิวสิก เป็นการปิดฉากชื่อค่าย เมโลดิก้า อย่างเป็นทางการ และ ถาวร

 ศิลปินในสังกัด 

 ดัง พันกร
 วอย เกรียงไกร
 อ้อน ลัคนา
 นาตาลี-แจ๊สกี้
 อาร์ม ศิริโรจน์
 ไดอาน่า
 เกิร์ลลี่ เบอร์รี่
 ไอ..น้ำ
 เดอะแมส
 ซับเทนชั่น
 ไอวี่
 เฮท ทู เฮด
 ฟิล์ม รัฐภูมิ
 ไอ-เบบี้ (โมเม)
 ปิ๊ก-อัพ
 บรรณ สุวรรณโณชิน
 เท่ห์ อุเทน (อัลบั้ม ฟ้าหลังฝน)
 เจนนี่ (JNE)
 ออล ฟอร์ เมน โปรเจกต์
 โฟร์-มด
 เนโกะ จัมพ์
 โจ-ป๊อป
 เท็นอีเลฟเวน
 อิ๊ป ยุพาพักตร์
 แทค ภรัณยู
 คอมมอน เซนส์
 ยุ้ย ณพอาภา
 ไฮเปอร์ (อัลบั้ม Upper Cut)
 แบล็ควานิลลา (อัลบั้ม R2G)
 อาร์-อาร์ม
 ลีเดีย (อัลบั้ม Moving On)
 หวิว (อัลบั้ม แฟนห่าง ๆ)
 ไนซ์ ทู มีท ยู (อัลบั้ม More)
 ซินเดอเรลล่า (อัลบั้ม WHAT WOMEN WANT)
 เลิฟ เมกเกอร์ บาย เอเอ็ม พีเอ็ม
 พริกไทย (อัลบั้ม After Six , Special (Love))
 ตอง ภัครมัย (อัลบั้ม TONG SECRET)
 โซล เอ้าท์ (อัลบั้ม FULL TIME)
 มิ้น สวรรยา (อัลบั้ม Open Air)
 เม (อัลบั้ม Happening Me')
 น็อตโตะ (อัลบั้ม IN DEEP)
 แอมไฟน์ (อัลบั้ม Doubt)
 ซีควินท์
 พิ้งค์ (อัลบั้ม รัก เลิก โกรธ หลง)
 เล้าโลม (อัลบั้ม Try , 18+)
 มัดหมี่ พิมดาว
# เรือบรรทุกเครื่องบินชั้นเล็กซิงตัน
thumb|การทดลองระเบิดนิวเคลียร์ เมื่อวันที่ 25 กรกฎาคม 1946
thumb|ยูเอสเอส ซาราโตกา (CV-3) ขณะกำลังอัปปาง
เรือบรรทุกเครื่องบินเล็กซิงตัน  เป็นเรือบรรทุกเครื่องบินของกองทัพเรือสหรัฐอเมริกา มีด้วยกันสองลำ คือ ยูเอสเอส เล็กซิงตัน (CV-2) และยูเอสเอส ซาราโตกา (CV-3)  เป็นเรือบรรทุกเครื่องบินชุดแรกของสหรัฐที่ได้เข้าประจำการ และออกปฏิบัติการจริง (ไม่นับ ยูเอสเอส แลงลีย์ (CV-1) ที่เป็นเรือทดลอง และถูกดัดแปลงเป็นเรือบรรทุกเครื่องบินทะเล)

เรือบรรทุกเครื่องบินในชั้นนี้ เดิมถูกออกแบบให้เป็นเรือลาดตระเวนประจัญบาน (battlecruiser) ได้รับวางกระดูกงูตั้งแต่ช่วงปี 1921-1922 มีทั้งสิ้น 6 ลำ ในชั้น "เรือลาดตระเวนประจัญบานชั้นเล็กซิงตัน" ระวางขับน้ำ 43,500 ตัน ได้แก่

 ชื่อเรือ  ชื่อเดิม  วางกระดูกงู  ปล่อยลงน้ำ  ประจำการ   สถานะ ยูเอสเอส เล็กซิงตัน (CV-2) ยูเอสเอส เล็กซิงตัน (CC-1) 1921  1925  1927  อัปปาง 8 พฤษภาคม 1942   ยูเอสเอส คอนสเตลเลชัน (CC-2) 1920  -  -  ยกเลิก 1923 (สร้างเสร็จ 22.7%) ยูเอสเอส ซาราโตกา (CV-3) ยูเอสเอส ซาราโตกา (CC-3) 1920  1925  1927  อัปปาง 25 กรกฎาคม 1946  ยูเอสเอส เรนเจอร์ (CC-4) 1921  -  -  ยกเลิก 1923 (สร้างเสร็จ 4%)  ยูเอสเอส คอนสติติวชัน (CC-5) 1921  -  -  ยกเลิก 1923 (สร้างเสร็จ 13.4%)  ยูเอสเอส ยูไนเต็ด สเตตส์ (CC-6)  1921  -  -  ยกเลิก 1923 (สร้างเสร็จ 12.1%)

สืบเนื่องจากสนธิสัญญาวอชิงตัน http://www.ibiblio.org/pha/pre-war/1922/nav_lim.html ที่กำหนดให้สหรัฐมีกองกำลังทางเรือได้ไม่เกิน 135,000 ตัน ทำให้การสร้างเรือจำนวน 4 ลำ คือ คอนสเตลเลชัน เรนเจอร์ คอนสติติวชัน และยูไนเต็ด สเตตส์ ถูกระงับ ส่วนยูเอสเอส เล็กซิงตัน และยูเอสเอส ซาราโตกา ถูกดัดแปลงเป็นเรือบรรทุกเครื่องบิน มีระวางขับน้ำ 36,000 ตัน พร้อมกับเปลี่ยนรหัส จาก CC-1 เป็น CV-2 และ CC-3 เป็น CV-3 ตามลำดับ

เรือยูเอสเอส เล็กซิงตัน (CV-2) อัปปางลงในการรบที่ทะเลคอรัล เมื่อวันที่ 8 พฤษภาคม 1942  ส่วนยูเอสเอส ซาราโตกา (CV-3) ถูกใช้เป็นเป้าการทดลองระเบิดนิวเคลียร์ ในปฏิบัติการครอสโรดส์ ที่หมู่เกาะบิกินี เมื่อวันที่ 25 กรกฎาคม 1946
# ด้วงกว่างเฮอร์คิวลีส
ด้วงกว่างเฮอร์คิวลีส เป็นด้วงกว่างที่มีความยาวและความใหญ่ที่สุดในโลก มีชื่อวิทยาศาสตร์ว่า Dynastes hercules อยู่ในวงศ์ Scarabaeidae พบกระจายพันธุ์ในป่าดิบชื้นตั้งแต่ภูมิภาคอเมริกากลางและทวีปอเมริกาใต้ นับเป็นด้วงที่มีขนาดใหญ่ที่สุดในสกุล Dynastes ที่มีอยู่ด้วยกันทั้งหมด 6 ชนิด 

เป็นด้วงที่มีความแตกต่างระหว่างตัวผู้กับตัวเมียมาก ตัวผู้มีเขายาว และมีความยาวตั้งแต่ปลายเขาจรดลำตัว 45-178 มิลลิเมตร ขณะที่ตัวเมียไม่มีเขา และมีความยาวเพียงครึ่งหนึ่งของตัวผู้ คือ 50-80 มิลลิเมตร

ด้วงกว่างเฮอร์คิวลีส มีชนิดย่อยทั้งหมด 13 ชนิด โดยชนิดที่มีความยาวที่สุด คือ D. h. hercules พบในเฟรนซ์ กัวดาลูเป้และดอมินีกา ที่ตัวผู้ยาวได้ถึง 178 มิลลิเมตร และมีบันทึกไว้ว่ายาวที่สุดคือ 190 มิลลิเมตร

ตัวหนอนกินซากผุของต้นไม้เป็นอาหาร และมีระยะการเป็นตัวหนอนยาวนานถึง 16 เดือน ด้วงกว่างเฮอร์คิวลีสนิยมเลี้ยงเป็นสัตว์เลี้ยงในต่างประเทศมาอย่างยาวนาน เช่นที่ ญี่ปุ่นและสหรัฐอเมริกา ได้รับความนิยมโดยเฉพาะในหมู่เด็ก ๆ สำหรับในประเทศไทย ผู้ที่จะเลี้ยงยังต้องนำสั่งเข้ามาจากต่างประเทศแต่ในกลางเดือนกุมภาพันธ์  พ.ศ. 2553 สามารถเพาะขยายพันธุ์เป็นผลสำเร็จครั้งแรกที่สวนแมลงสยาม ที่อำเภอแม่ริม จังหวัดเชียงใหม่The Hercules beetle, Dynastes hercules hercules, the first largest pupa obtained from Breeding and rearing facilities in Thailand ด้วงเฮอร์คิวลีส ด้วงกว่างที่มีขนาดใหญ่ยาวที่สุดในโลก เลี้ยงได้แล้วที่สวนสัตว์แมลงสยาม แม่ริม เชียงใหม่ ดักแด้ที่เพิ่งเข้าให้เป็นของขวัญปีใหม่ ตัวเต็มวัยเป็นของขวัญวันวาเลนไทน์ทันเวลาพอดี

 ชนิดย่อย 
 D. h. baudrii  Pinchon, 1976

สถานที่พบ: มาร์ตินีก

ขนาดตัวผู้: 50~100 มิลลิเมตร - ตัวเมีย: 45~55 มิลลิเมตร

 D. h. bleuzeni Silvestre and Dechambre, 1995 

สถานที่พบ: เวเนซุเอลา 

ขนาดตัวผู้: 55~155 มิลลิเมตร - ตัวเมีย: 45~75 มิลลิเมตร

 D. h. ecuatorianus Ohaus, 1913 

สถานที่พบ: โคลอมเบีย, เปรู, เอกวาดอร์, บราซิล 

ขนาดตัวผู้: 55~165 มิลลิเมตร - ตัวเมีย: 50~80 มิลลิเมตร

 D. h. hercules Linnaeus, 1753 

สถานที่พบ: กัวเดอลุป, ดอมินีกา 

ขนาดตัวผู้: 45~178 (สูงสุด : 190 มิลลิเมตร) - ตัวเมีย: 50~80 มิลลิเมตร

 D. h. lichyi Lachaume, 1985 

สถานที่พบ: โคลอมเบีย, เวเนซุเอลา, เปรู, เอกวาดอร์, โบลิเวีย, บราซิล

ขนาดตัวผู้: 55~170 มิลลิเมตร - ตัวเมีย: 50~80 มิลลิเมตร

 D. h. morishimai Nagai, 2002

สถานที่พบ: โบลิเวีย 

ขนาดตัวผู้: 55~140 มิลลิเมตร - ตัวเมีย: 50~75 มิลลิเมตร

 D. h. occidentalis Lachaume, 1985

สถานที่พบ: โคลอมเบีย, เอกวาดอร์, ปานามา 

ขนาดตัวผู้: 55~145 มิลลิเมตร - ตัวเมีย: 50~80 มิลลิเมตร

 D. h. paschoali Grossi and Arnaud, 1993

สถานที่พบ: บราซิล 

ขนาดตัวผู้: 55~140 มิลลิเมตร - ตัวเมีย: 50~70 มิลลิเมตร

 D. h. reidi Chalumeau, 1977

สถานที่พบ: เซนต์ลูเชีย 

ขนาดตัวผู้: 50~110 มิลลิเมตร - ตัวเมีย: 50~65  มิลลิเมตร

 D. h. septentrionalis Lachaume, 1985

สถานที่พบ: เม็กซิโก, เบลีซ, เอลซัลวาดอร์, ฮอนดูรัส, กัวเตมาลา, นิการากัว, คอสตาริกา, ปานามา 

ขนาดตัวผู้: 55~150 มิลลิเมตร- ตัวเมีย: 50~75 มิลลิเมตร

 D. h. takakuwai Nagai, 2002 

สถานที่พบ: บราซิล

ขนาดตัวผู้: 55~140 มิลลิเมตร - ตัวเมีย: 50~75  มิลลิเมตร

 D. h. trinidadensis Chalumeau and Reid, 1995

สถานที่พบ: ตรินิแดดและโตเบโก

ขนาดตัวผู้: 55~140  มิลลิเมตร - ตัวเมีย: 50~75 มิลลิเมตร

 D. h. tuxtlaensis Moron, 1993 

สถานที่พบ: เม็กซิโก 

ขนาดตัวผู้: 55~110 มิลลิเมตร - ตัวเมีย: 50~65 มิลลิเมตร
# เอเชียนเกมส์ฤดูหนาว 1990
การแข่งขันกีฬาเอเชียนเกมส์ฤดูหนาว 1990 เป็นมหกรรมกีฬาเอเชียนเกมส์ฤดูหนาวครั้งที่ 2 จัดขึ้นที่เมืองซัปโปโระ ทางตอนเหนือของ ประเทศญี่ปุ่น การแข่งขันครั้งนี้เป็นการจัดการแข่งขันเอเชียนเกมส์ฤดูหนาวของประเทศญี่ปุ่นครั้งที่ 2 ติดต่อกัน จัดขึ้นระหว่างวันที่ 9-14 มีนาคม พ.ศ. 2533 มีประเทศเข้าร่วมการแข่งขัน 10 ประเทศ นักกีฬา 310 คน ใน 6 ชนิดกีฬา

 ประเทศที่เข้าร่วมในการแข่งขัน 
 (เจ้าภาพ)
 
 
 
 
 
 
 
 
 

 สรุปเหรียญการแข่งขัน 

 

 1   18  16  13  47 2   9  9  8  26 3   6  7  8  21 4   0  1  4  5 5   0  0  1  1  รวม  33  33  34  100

ประเทศที่ไม่ได้รับเหรียญรางวัล ได้แก่
 
 
 
  จีนไทเป
# เอเชียนเกมส์ฤดูหนาว 1996
การแข่งขันกีฬาเอเชียนเกมส์ฤดูหนาว 1996 เป็นมหกรรมกีฬาเอเชียนเกมส์ฤดูหนาว ครั้งที่ 3 จัดขึ้นที่เมืองฮาร์บิน ประเทศจีน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งแรกของประเทศจีน จัดขึ้นระหว่างวันที่ 4-11 กุมภาพันธ์ พ.ศ. 2539 มีประเทศเข้าร่วมการแข่งขัน 17 ประเทศ นักกีฬา 453 คน ใน 8 ชนิดกีฬา

 ประเทศที่เข้าร่วมในการแข่งขัน 
 (เจ้าภาพ)
 
 
 
 
 
 
 
 
 
 
 
 
 
 
 
 
 

 สรุปเหรียญการแข่งขัน 

 

 1   15  7  15  37 2   14  9  8  31 3   8  14  10  32 4   8  10  8  26 5   0  1  1  2  รวม  45  41  42  128

ประเทศที่ไม่ได้รับเหรียญรางวัล ได้แก่
 
 
 
  จีนไทเป
# พระราชวังไดโอคลีเชียน
พระราชวังไดโอคลีเชียน (,) เป็นพระราชวังที่ตั้งอยู่ที่เมืองสปลิตในประเทศโครเอเชีย ที่สร้างขึ้นโดยจักรพรรดิไดโอคลีเชียนเมื่อต้นคริสต์ศตวรรษที่ 4

จักรพรรดิไดโอคลีเชียนทรงสร้างพระราชวังขนาดมหึมาเพื่อเตรียมตัวที่จะใช้เป็นสถานที่สำหรับปลดเกษียณในวันที่ 1 พฤษภาคม ค.ศ. 305 ตัวพระราชวังตั้งอยู่ที่บนแหลมสั้น ๆ ทางด้านใต้ของอ่าวของฝั่งทะเลดาลเมเชีย ราว 4 ไมล์จากโซลิน, โครเอเชีย ซึ่งเป็นเมืองหลวงของจังหวัดโรมันดาลเมเชีย ภูมิสัณฐานของที่ตั้งลาดเทลงไปทางทะเล ที่ประกอบด้วยสันหินปูนแล่นตามแนวตะวันออกตะวันตก

“พระราชวังไดโอคลีเชียน”UNESCO: Diocletian's Palace ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1979
# อาร์ซีเอเรเคิดส์
อาร์ซีเอเรเคิดส์  หรือเดิมชื่อ เดอะวิกเตอร์ทอล์กกิงแมชชีนคอมพานี  จากนั้นจึงชื่อ อาร์ซีเอวิกเตอร์  เป็นหนึ่งในค่ายเพลงสำคัญของโซนีมิวสิกเอนเตอร์เทนเมนต์  เดิมคำว่าอาร์ซีเอย่อมาจาก เรดิโอคอร์โปเรชันออฟอเมริกา  ซึ่งต่อมาเปลี่ยนชื่อเป็น อาร์ซีเอคอร์โปเรชัน  ซึ่งเป็นบริษัทแม่จากปี 1929Courier-Post newspaper photo gallery of RCA's early years in Camden, N.J. ถึง 1983 และเป็นหุ้นส่วน จากปี 1983 ถึง 1986
# เอ็ด ซัลลิแวน
เอ็ดเวิร์ด วินเซนต์ "เอ็ด" ซัลลิแวน  (28 กันยายน ค.ศ. 1901 - 13 ตุลาคม ค.ศ. 1974) เป็นนักเขียนบันเทิงชาวอเมริกัน และพิธีกรรายการโทรทัศน์ มีเชื้อสายไอร์แลนด์ เป็นที่รู้จักในรายการโทรทัศน์แนววาไรตี้ ที่ชื่อว่า ดิเอ็ดซัลลิแวนโชว์ ที่มีความโด่งดังในคริสต์ทศวรรษ 1950 และ 1960
# ซิลิกอนไดออกไซด์
ซิลิกอนไดออกไซด์  หรือที่รู้จักกันโดยทั่วไปว่า ซิลิกา (จากภาษาละตินคำว่า silex) คือสารประกอบระหว่างออกไซด์และซิลิกอนรวมตัวกันเป็นสูตรทางเคมีคือ SiO2 และเป็นที่รู้กันตั้งแต่สมัยโบราณถึงความแข็งแกร่งของมัน ซิลิกามักพบได้ทั่วไปในธรรมชาติอาจในรูปของทรายหรือควอตซ์ และในผนังเซลล์ของไดอะตอม ซิลิกาเป็นสารประกอบที่มีจำนวนมากโดยทั่วไปบนเปลือกโลก

ซิลิกาได้นำมาใช้เป็นวัสดุในการผลิตที่หลากหลาย อาทิ แก้ว, คริสตัล, เจล, แอโรเจล, ซิลิการมควัน และคอลลอยดอลซิลิกา ยิ่งไปกว่านั้น ซิลิกานาโนสปริงก็ผลิตขึ้นจากวิธีความดันไอ-ของเหลว-ของแข็ง ในอุณหภูมิที่ใกล้เคียงกับอุณหภูมิห้อง

ซิลิกาใช้เป็นวัสดุเบื้องต้นในการผลิตกระจก, แก้วน้ำและขวดแก้ว สายใยแก้วที่ใช้ในการโทรคมนาคมก็เป็นผลิตผลจากซิลิกาเช่นเดียวกัน และยังใช้เป็นวัตถุดิบแรกเริ่มในผลิตภัณฑ์จำพวกเซรามิกเช่น เครื่องปั้นดินเผา, เครื่องหิน, เครื่องลายคราม และการผลิตพาร์ตแลนด์ซีเมนต์
# เอเชียนเกมส์ฤดูหนาว 1999
การแข่งขันกีฬาเอเชียนเกมส์ฤดูหนาว 1999 เป็นมหกรรมกีฬาเอเชียนเกมส์ฤดูหนาว ครั้งที่ 4 จัดขึ้นที่จังหวัดคังว็อน ประเทศเกาหลีใต้ การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งแรกของประเทศเกาหลีใต้ จัดขึ้นระหว่างวันที่ 30 มกราคม-6 กุมภาพันธ์ พ.ศ. 2542 มีประเทศเข้าร่วมการแข่งขัน 22 ประเทศ นักกีฬา 798 คน ใน 43 รายการ(7 ชนิดกีฬา)

 ประเทศที่เข้าร่วมในการแข่งขัน 
มีประเทศที่เข้าร่วมการแข่งขันทั้งสิ้น 22 ประเทศ ประกอบไปด้วย
 (เจ้าภาพ)
 
 
 
 
 
 
 
 
 
 
 
 
 
 
 
 
 
 
 
 
 

 สรุปเหรียญการแข่งขัน 

 

 1   15  10  11  36 2   11  10  15  36 3   10  8  7  25 4   6  14  9  29 5   1  1  1  3  รวม  43  43  43  129

ประเทศที่ไม่ได้รับเหรียญรางวัล ได้แก่
 
 
 
 
 
 
 
 
 
 
 
 
 
 
 
 
  จีนไทเป
# เอเชียนเกมส์ฤดูหนาว 2003
กีฬาเอเชียนเกมส์ฤดูหนาว 2003  เป็นมหกรรมกีฬาเอเชียนเกมส์ฤดูหนาว ครั้งที่ 5 จัดขึ้นที่จังหวัดอาโอโมริ ประเทศญี่ปุ่น การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 3 ของประเทศญี่ปุ่น จัดขึ้นระหว่างวันที่ 1-8 กุมภาพันธ์ พ.ศ. 2546 มีประเทศเข้าร่วมการแข่งขัน 29 ประเทศ นักกีฬา 641 คน ในการแข่งขัน 51 รายการ(10 ชนิดกีฬา) เอเชียนเกมส์ครั้งนี้เป็นเอเชียนเกมส์ที่มีประเทศเข้าร่วมการแข่งขันมากที่สุดเท่าที่เคยมีมา

 ชนิดกีฬา 
 
 
 
 
 
 
 
 
 
 
 

กีฬาสาธิต
  (ผู้หญิง)

 ประเทศที่เข้าร่วมแข่งขัน 
ชื่อประเทศจะเรียงตามลำดับตัวอักษร ตัวเลขในวงเล็บหมายถึงจำนวนนักกีฬาAWAGOC News 

ประเทศที่ไม่ได้เข้าร่วมแข่งขัน

 สรุปเหรียญการแข่งขัน
# ดิเอ็ดซัลลิแวนโชว์
ดิเอ็ดซัลลิแวนโชว์  เป็นรายการวาไรอิตีอเมริกันที่ออกอากาศครั้งแรกทางช่องซีบีเอส ตั้งแต่วันอาทิตย์ที่ 20 มิถุนายน ค.ศ. 1948 ถึง วันอาทิตย์ที่ 6 มิถุนายน ค.ศ. 1971 มีพิธีกรเป็นคอลัมนิสต์บันเทิงนิวยอร์กที่ชื่อ เอ็ด ซัลลิแวน
# ฮาร์ตเบรกโฮเทล
"ฮาร์ตเบรกโฮเทล"  เป็นเพลงร็อกแอนด์โรล ร้องโดยเอลวิส เพรสลีย์ บันทึกเสียงเมื่อวันที่ 10 มกราคม ค.ศ. 1956 ในแนชวิล เป็นซิงเกิลแรกของเพรสลีย์ที่ออกกับสังกัดอาร์ซีเอเรเคิดส์ และแนะนำให้เขาเป็นที่รู้จักกับชาวอเมริกันในระดับนานาชาติ ออกมากับหน้าบีที่ชื่อเพลง "ไอวอสเดอะวัน" (I Was the One) เมื่อวันที่ 27 มกราคม ค.ศ. 1956 เป็นซิงเกิลอันดับ 1 ของเพรสลีย์และเป็นซิงเกิลที่ขายดีที่สุดในปี 1956
# การทดสอบวินิจฉัยโรคไข้หวัดใหญ่อย่างรวดเร็ว
การทดสอบวินิจฉัยโรคไข้หวัดใหญ่อย่างรวดเร็ว (ตัวย่อ: RIDT) เป็นการตรวจสอบแอนติเจนประเภทหนึ่ง ซึ่งเป็นการสืบหาแอนติเจนนิวคลีโอโปรตีนไวรัสไข้หวัดใหญ่ ชุดทดสอบที่ผลิตในเชิงพาณิชย์ของการทดสอบนี้สามารถได้รับผลการตรวจภายในเวลา 30 นาทีหรือน้อยกว่า

ผลการศึกษาซึ่งถูกตีพิมพ์ใน วารสารการแพทย์นิวอิงแลนด์ สรุปว่าการทดสอบในแต่ละครั้งมีโอกาสให้ผลลบลวงได้ 49 เปอร์เซนต์ หมายความว่ามีโอกาสที่การตรวจดังกล่าวจะพบเชื้อเอช 1 เอ็น 1 ได้จริงเพียง 51 เปอร์เซนต์ การศึกษาอีกกรณีหนึ่งซึ่งถูกตีพิมพ์ในวารสารวิทยาไวรัสการแพทย์ (Journal of Clinical Virology) พบว่าการทดสอบอย่างเดียวกันนี้สามารถตรวจจับได้เพียง 17.2 เปอร์เซนต์

การศึกษาในโรคระบาดติดต่อ ตีพิมพ์โดยศูนย์โรคระบาด (CDC) พบว่าการทดสอบดังกล่าวสามารถตรวจจับเชื้อเอช 1 เอ็น 1 ได้เพียง 11.1 เปอร์เซนต์เท่านั้นLoyola Medicine http://luhsgoogle.luhs.org/search?q=cache:H-_uhXyGVQw:http://www.loyolamedicine.org/News/News_Releases/news_release_detail.cfm%3Fvar_news_release_id%3D973441074+H1N1+test+kits&ie=&site=my_collection&output=xml_no_dtd&client=my_collection&access=p&lr=&proxystylesheet=my_collection&oe=UTF-8